# Kiirklahvid

### Sissejuhatus

Kui ka suuremat osa võimalusi, mida &kde; pakub, on võimalik kasutada lihtsate hiirenupu klõpsudega, eelistavad ometi paljud inimesed mitme ülesande puhul endiselt klaviatuuri. Sageli võib näiteks klahvikombinatsioon &Ctrl;F olla kiirem kui liigutada kätt klaviatuurilt hiireni, avada menüü Redigeerimine ja klõpsata käsul Otsi....

Et erinevatel inimestel on erinevad soovid klaviatuuril valitavate kiirkorralduste osas, pakub &kde; võimalust kiirklahve oma maitsele kohandada. Kiirklahv tähendab siinkohal klahvi või klahvikombinatsiooni, mis käivitab teatud tegevuse.

### Standardsed kiirklahvid ja globaalsed kiirklahvid

Õigupoolest on standardsed kiirklahvid ja globaalsed kiirklahvid üsna sarnased ja mingis mõttes on ka standardsed või rakenduse kiirklahvid globaalsed. Nende ainus erinevus:

- Standardsed kiirklahvid tähistavad tegevusi, mis on enamasti kasutatavad rakendusesiseselt, näiteks Salvesta, Trüki, Kopeeri &etc;

- Globaalsed kiirklahvid tähistavad kiirkorraldusi tegevuste jaoks, mis toimivad isegi siis, kui avatud ei ole ühtegi rakendust. Suur osa neist puudutab näiteks töölaudade vahetamist, aknaoperatsioone &etc;

Pane tähele, et siin määratavad rakenduse kiirklahvid kujutavad endast kõigest standardseid rakendustes leiduvaid käsklusi. Enamik rakendusi määrab oma tegevused ise ning nende kiirkorraldusi saab üldjuhul seadistada rakendusesiseses kiirkorralduste dialoogis.

#### Standardsete kiirklahvide kaart

Dialoogi allosas on tekstikast, kuhu kirjutades saab interaktiivselt otsida kiirklahvi nime (nt Kopeeri) või klahvikombinatsiooni (nt `Ctrl+C`) järgi.

Otsingukasti all näeb kiirklahvide nimekirja, s.t. seoseid veerus Toimingud olevate tegevuste (nt. Kopeeri) ja veerus Kiirklahv või Alternatiiv olevate klahvikombinatsioonide (nt. &Ctrl;C ) vahel

#### Globaalsete kiirlahvide kaart

Kaardi ülaosas asub rippmenüü, kus saab valida KDE komponendi, näiteks KWin, Plasma töölaud &etc; Valitud komponendi defineeritud kiirlahve näeb loendivaate veergudes Toiming ja Globaalne. Klõpsa rippmenüüs Fail skeemi importimiseks või eksportimiseks, kõigi kiirklahvide nullimiseks ja komponendi eemaldamiseks.

Sellel kaardil on samasugune otsingukast nagu standardsete kiirklahvide kaardil.

#### Kiirklahvide seadistamine

Kiirklahvide seadistamine on päris lihtne. Mooduli keskel on näha olemasolevate tegevuste nimekiri. Kui selle jaoks on olemas kiirklahv, on see näha parempoolsetes veergudes. Seadistamiseks vali esmalt tegevus.

Kui oled tegevuse valinud, näed, et seda kuvatakse esile tõstetult ning selle all on kaks märkekasti. Seal on võimalik klahvikombinatsioone seadistada või ka määrata, et selline kiirkorraldus üldse puudub.

- Vaikeväärtus: valitud tegevus on seotud &kde; määratud vaikekiirklahviga. Enamasti on see mõistlik valik, sest &kde; kujundamisel oleme need üsna hoolikalt läbi mõelnud.

- Kohandatud: kui see on lubatud, võid luua valitud tegevuse jaoks omaenda klahvikombinatsiooni. Klõpsa nupule Puudub või varasema kohandatud kiirklahvi näitavale nupule. Nüüd ilmub nupule kiri Sisend. Seejärel vajuta mõnda muuteklahvi (&ie; &Shift;, &Ctrl; või &Alt;) ja siis tavalist või funktsiooniklahvi (⪚ F11), mida soovid klahvikombinatsioonis kasutada.

  Valitud reas veerule Alternatiiv klõpsates saab muuta antud toimingu kiirklahvi.