# &kdm;-i käsiraamat

## Sissejuhatus

&kdm; graafilise kasutajaliidese abil saab end süsteemi sisse logida. See pärib kasutajatunnust ja parooli, autendib kasutaja ning käivitab seansi. &kdm; on mõeldud X'i kuvahalduri &xdm; asendajaks ning on sellest mitmes mõttes parem.

## Kiirülevaade

See on kiirülevaade inimestele, kelle puhul sobivad järgmised väited:

- X on seadistatud ning käivitub käsurealt käsuga `startx`.

- Iga kasutaja tarvitab reeglina konkreetset aknahaldurit või töölaua keskkonda ega kaldu oma valikut kuigi sageli muutma või tunneb end igati hästi, kui saab vaid üht tekstifaili redigeerides oma valikut muuta.

See stsenaarium on kasutatav paljudel juhtudel, kui üksainus või mõned kasutajad arvutis enda eelistatud keskkonda sisse logivad.

## Vaikeseansi määramine

1. Loo või ava fail `~/.xinitrc`

   Kui sul juba on toimiv `~/.xinitrc`, asu järgmise sammu kallale

2. Kui seda veel ei ole, lisa failile `~/.xinitrc` rida, mis käivitab sinu lemmikust aknahalduri või töölaua keskkonna.

   &kde; puhul tuleb lisada:

       startkde

   Teiste aknahaldurite või töölaua keskkondade puhul tuleks korrektne käsk järele uurida vastavast dokumentatsioonist.

3. Loo viit:

       ln -s ~/.xinitrc ~/.xsession

Nüüd peaks käsureal antud korraldus ``startx`` käivitama X'i &kde; seansiga. Järgmine eesmärk on panna tööle &kdm;.

Administraatorina (`root`) anna käsureal korraldus ``kdm``.

Peaksid nägema sisselogimisakent, mida kirjeldab põhjalikumalt login.

Kirjuta oma kasutajanimi ning parool ja ära muuda valikut `vaikimisi`. Seejärel peaks avanema antud kasutaja tavaline &kde; seanss.

Kui sul on vaja seadistada ka teisi kasutajaid, korda kõigi puhul toodud protseduuri.

See kujutas endast tõesti ainult kiirülevaadet. Üsna usutavalt soovid &kdm;-i rohkem oma maitse järgi kujundada, näiteks varjata süsteemsete kontode nimed, lubada rohkem seansse ja nii edasi. Selleks loe hoolikalt läbi ka ülejäänud käsiraamat.

## Sisselogimisaken

&kdm;i kasutajaliides koosneb dialoogikastidest. Peamine dialoog pakub järgmisi võimalusi:

- Autentimist võimaldavad vidinad. Kui valitud on "klassikaline" autentimisviis, on need järgmised:

  - Kasutajanimi: väli, kuhu kirjutada oma kasutajanimi.

  - Parool: väli, kuhu kirjutada oma parool.

- (Lisavõimalusena) iga kasutaja nimi ja graafiline kujutis (näiteks digifoto). Klõps pildil võrdub sellega seotud kasutajanime kirjutamisega väljale Kasutajanimi.

- (Lisavõimalusena) on autentimisalast paremal või ülal ala, kus on võimalik esitada staatilist pilti või analoogkella.

- Nupp Logi sisse võtab teatavaks sisestatud kasutajanime ja parooli, kontrollib neid ja püüab alustada valitud seanistüüpi.

- Nupp Menüü avab toimingute menüü järgmiste võimalustega:

  - (Lisavõimalusena) Seansi tüüp, mis võimaldab valida käivitatava seansi tüübi (töökeskkond, aknahaldur). Erinevate seansitüüpide seadistamise kohta vaata osa different-window-managers-with-kdm.

  - (Lisavõimalusena) Autentimisviis, mis võimaldab lülitada erinevaid autentimisviise, näiteks klassikaline kasutajanimi+parool, kiipkaart, biomeetria &etc;. Saadaolevad autentimisvõimalused sõltuvad sellest, mida pakuvad PAM-i moodulid ja vastavad kasutajaliidese mooduli (suhtluspluginad). Täpsemalt kõneleb sellest option-pluginslogin.

  - (Lisavõimalusena kohalikus masinas) Kasutaja lülitamine..., mis võimaldab lülitada arvutis erinevates virtuaalsetes terminalides töötavate kohalike seansside vahel.

  - (Kohalikus masinas) Taaskäivita X-server, mis lõpetab parajasti töötava &X-Server;i töö, käivitab uue ja näitab taas sisselogimisdialoogi. Seda on mõtet kasutada siis, kui ekraanil nähtav ei tundu olevat just kõige paremas korras.

  - (Lisavõimalusena võrgumasinas) Sulge ühendus lõpetab ühenduse &XDMCP; serveriga, millega oled parajasti ühendatud. Kui võtsid selle serveriga ühendust masinavalija abil, ilmub taas masinavalija, vastasel juhul lähtestatakse ainult &X-Server; ja ilmub uuesti sisselogimisdialoog.

  - (Lisavõimalusena kohalikus masinas) Sisselogimine võrgust, mis avab masina valimise dialoogi &XDMCP; serveritega, kuhu on võimalik võrgust sisse logida.

  - (Lisavõimalusena kohalikus masinas) Konsooli režiim sulgeb graafilise sisselogimisakna ning toob ette konsooli viiba. Täpsemalt kõnelevad sellest osad option-consolettys ja option-servertty.

  - (Lisavõimalusena) Seiskamine..., mis avab seiskamise dialoogi.

Seiskamise dialoog pakub valiku raadionuppe, mis võimaldavad valida ühe järgmistest võimalustest:

Lülita arvuti välja

- Lülitab süsteemi kontrollitult välja.

Taaskäivita arvuti

- Lülitab süsteemi välja ja sooritab taaskäivituse. Süsteemidel, kus on kasutusel LiLo või Grub, ilmub täiendav rippmenüü, mis võimaldab valida taaskäivitusel kasutatava konkreetse operatsioonisüsteemi.

Ajastamine...

- Selle valimisel saab kasutada põhjalikumat seiskamise dialoogi. Täpsemalt kõneleb sellest option-scheduledsd.

Klõps nupule Loobu viib tagasi &kdm;i põhidialoogi.

## &kdm;i seadistamine

See peatükk eeldab, et &kdm; juba töötab süsteemis ning sa lihtsalt soovid tema käitumist mingil moel muuta.

&kdm; loeb käivitudes oma seadistuse kataloogist `$`KDEDIR`/share/config/kdm/` (sõltuvalt süsteemist võib see olla ka `/etc/kde4/kdm/` või midagi sarnast).

Peamine seadistustefail on &kdmrc;, ülejäänud on vaid viidad, mille tegelikud failid võivad asuda mis tahes nime all kus tahes süsteemis, kuigi enamasti ei ole mujalepaigutamisel erilist mõtet (märkimisväärne erand on viited varem paigaldatud &xdm;-i seadistustefailidele - õigupoolest kasutabki &kdm; juba enda paigaldamise ajal seda võimalust, kui tuvastab &xdm;-i olemasolu).

Kuna &kdm; käivitub enne seda, kui mõni kasutaja ennast sisse on loginud, ei ole see seotud ühegi konkreetse kasutajaga. Seepärast ei saa ka olemas olla kasutajapõhiseid seadistusfaile, vaid kõigile kasutajatele kehtib üldine &kdmrc;. Sellest järeldub, et &kdm; seadistust saab muuta ainult kasutaja, kellel on nii lugemise kui kirjutamise õigus failil `$`KDEDIR`/share/config/kdmrc` (tavaliselt on see õigus ainult süsteemiadministraatoritel, kui nad logivad end sisse kui `root`).

Süsteemis parajasti kasutusel olevat &kdmrc;-faili on võimalik vaadata ning seda redigeerides seadistada &kdm;-i. Viimast saab teha küll ka graafiliselt Süsteemi seadistustes (Sisselogimisekraan kategoorias Süsteemi haldamine).

Ülejäänud osa peatükist kirjeldab &kdm;-i seadistamist Süsteemi seadistuste mooduli abil ja järgmises peatükis tutvustatakse valikuid, mida pakub &kdmrc; ise. Kui sul tuleb seadistada ainult kohalikke kasutajaid, piisab täiesti Süsteemi seadistuste mooduli pakutavast. Kui aga seadistada tuleb ka sisselogimisi võrgust või mitme &kdm;-i seansi töötamist, tasub tähelepanelikult edasi lugeda.

### Sisselogimise halduri Süsteemi seadistuste moodul

Selle mooduli abil saab seadistada &kde; graafilist sisselogimise haldurit &kdm;. Võimalik on muuta sisselogimisakna välimust, seda, kes üldse saab süsteemi sisselogimise halduri abil kasutada ja kes tohib näiteks arvutit seisata.

Kõik seadistused kirjutatakse faili &kdmrc;, kus esialgsel kujul on hulk kommentaare, mis aitavad &kdm;-i seadistada. See Süsteemi seadistuste moodul eraldab need kommentaarid failist ja näitab neid sulle. Kõiki &kdmrc; valikuid kirjeldab kdm-files.

Kõigi käesolevas peatükis toodud valikute puhul kasutatakse ristviiteid nende vastetele failis &kdmrc;. Kõik valikud, mida pakub Süsteemi seadistuste moodul, on kättesaadavad ka failis &kdmrc;, kuid mitte vastupidi.

Valikute korraldamiseks on moodul jagatud mitmeks osaks: Üldine, Dialoog, Taust, Teema, Seiskamine, Kasutajad ja Mugavused.

Nende vahel saab lülitada kaartide ülaservas olevaid pealdisi klõpsates.

Moodulis saab muudatusi teha üksnes administraatori õigustes.

#### Üldine

Esiteks on rippmenüüga kast, kus saab valida sisselogimisakna keele, mis vastab seadistusele `Language` failis &kdmrc;.

Sektsioonis Välimus saab langetada otsuse kasutada &kdm;-is teemat. Kui Teemaga tervitusdialoogi kasutamine on märgitud, ei saa enam eraldi seadistada valikuid kaartidel Dialoog ja Taust.

Kui &kde; stiil sõltub sisselogiva kasutaja määratud seadistusest, siis &kdm;-i stiili saab seadistada võimalustega Kasutajaliidese stiil ja Värviskeem. Need vastavad võtmetele `GUIStyle` ja `ColorScheme` failis &kdmrc;.

Sellel lehekülje sektsioonis Fondid saab muuta sisselogimisaknas kasutatavaid fonte. Siin saab määrata ainult süsteemseid fonte - fonte, mida kasutajad ise on endale paigaldanud, pole võimalik ju kõigile määrata.

Selles sektsioonis saab valida kolm erinevat fondistiili (Üldine, Vead, Tervitus). Klõps nupule Vali... avab dialoogi, kus saab valida uue fondi ja selle mõningad efektid.

- Üldine: seda fonti kasutatakse kõikjal sisselogimisaknas.

- Vead: seda fonti kasutatakse siis, kui sisselogimine nurjub.

- Tervitus: seda fonti kasutatakse tiitlil (tervitusstring).

Kui soovid näha sisselogimisdialoogis (arvatavasti) ilusamaid tähti, võid ära märkida kasti Antialias fontidel

#### Dialoog

Sellel kaardil saab muuta &kde; graafilise sisselogimise halduri &kdm; väljanägemist juhul, kui teemat ei kasutata.

Tervitus on sisselogimisakna tiitel. Selle määramine on eriti kasulik siis, kui serverisse logib sisse palju kasutajaid. Kasutada saab mitmesuguseid kohatäitjaid, mida koos vastava võtmega kirjeldab failis &kdmrc; osa `GreetString`.

Seejärel võid valida, kas sisselogimisaknas näidatakse süsteemi aega, logo või ei näidata mingit lisaelementi. Valiku saad teha raadionuppudega sektsioonis Logo piirkond. See vastab valikule `LogoArea` failis &kdmrc;

Kui valid Logo näitamine, võid valida logo:

- Lohistades pildifaili pildinupule.

- Klõpsates pildinupul ja valides uue pildi pildi valimise dialoogist.

Kui sa logo ei määra, näidatakse vaikelogo `$`KDEDIR`/share/apps/kdm/pics/kdelogo.xpm`.

Tavaliselt asub sisselogimisaken ekraani keskel. Lohista ankrut, et liigutada dialoogi tsenter soovitud asukohta. Liigutada saab ka klahvidega, näiteks nooleklahvidega ja klahviga Home. Arvesta, et dialoogi tegelikud proportsioonid on tõenäoliselt veidi teistsugused. Need vastavad võtmele `GreeterPos` failis &kdmrc;.

#### Taust

Siin saab muuta töölaua tausta, mida näidatakse enne kasutaja sisselogimist. Valiku Tausta lubamine märkimine võimaldab muuta kaardil leiduvaid valikuid.

See kaart koosneb neljast osast:

1. Taustapildi valimise ala

2. Tausta eelvaatluse ala

3. Taustavärvi määramise ala

Eelvaatlus

- Eelvaatluse aknas võib miniatuuris näha, millise tulemuse mingi muudatus annab.

Taust

- Selles osas saad laadida taustapildi eelnevalt valitud värvilahenduse peale.

  Siin on kolm valikut:

  Pilt puudub

- Taustapilt puudub, siiski saab all määrata värvi ja soovi korral mustri.

Pilt

- Valitud töölaudadel kasutatakse taustal ühtainust pilti.

  Selle, kus pilt asetseb ja kuidas seda skaleerida, saab määrata allpool.

Slaidiseanss

- &kde; võimaldab taustapiltide automaatset slaidiseanssi. Selle seadistamiseks klõpsa nupule Seadistus.... Ilmuvas dialoogis saab valida suvalise arvutis paikneva pildi või piltide kataloogi, kasutades valimiseks nuppu Lisa... Nupuga Eemalda saab parajasti valitud kirje nimekirjast kustutada.

  Selle, kui kaua üht pilti näidatakse, saab valida kastis Piltide vahetamise sagedus:. Kui sa ei soovi, et pildid ilmuksid sellises järjekorras, nagu nad nimekirjas esinevad, võid sisse lülitada võimaluse Pilte näidatakse suvalises järjekorras.

  Taustapildi näitamine eeldab selle hoidmist mälus. Kui sinu arvutil mälu napib, on soovitatav kasutada väikest pilti, esitada pilt paanidena või sellest üldse loobuda.

  Ka väikese skaleeritud või tsentreeritud pildi näitamine nõuab tublisti mälu.

Valikud

- #### Asukoht:

  Keskjoondatud

- Pilt asub ekraani keskel, selle suurust ei muudeta. Pildist väljaspool toimib eelnevalt määratud värvilahendus.

Paanidena

- Pilti duplitseeritakse, kuni see täidab kogu töölaua. Esimene pilt asetatakse ülemisse vasakusse nurka ning sealt duplitseeritakse seda alla ja paremale.

Keskjoondatud paanidena

- Pilti duplitseeritakse, kuni see täidab kogu töölaua. Esimene pilt asetatakse ekraani keskele ning sealt duplitseeritakse seda üles, alla, vasakule ja paremale.

Keskjoondatud maksimeeritud

- Pilt asetatakse ekraani keskele. Tema suurust muudetakse, nii et see täidab kogu ekraani, kuid ei muudeta originaalpildi mõõtmete suhet. See tagab moonutustevaba pildi.

Paanidena maksimeeritud

- Pilt asetatakse ekraani nurka ning tema suurust muudetakse, nii et see täidaks kogu ekraani, kuid sealjuures ei muudeta originaalpildi mõõtmete suhet. See tagab moonutustevaba pildi. Kui ruumi jääb üle, kloonitakse pilt selle täitmiseks.

Skaleeritud

- Pildiga kaetakse kogu töölaud, venitades teda nii, et see ulatuks igasse nurka. See võib ühtlasi pilti märgatavalt moonutada.

Keskjoondatud automaatne mahutamine

- Kui pilt on töölaua suurusest väiksem, toimib see nagu keskjoondatud. Kui pilt on suurem, skaleeritakse see proportsioone säilitades sobivaks töölaua suurusele.

Skaleeritud ja kärbitud

- Pilti suurendatakse moonutamata, kuni see täidab töölaua nii laiuses kui kõrguses (vajadusel pilti kärpides), ning seejärel see tsentreeritakse.

Värvid:

- Esimeses hüpikkastis saab valida värvi tüübi, ülemineku ja mustri, mida näidata taustapildi all (või selle asemel).

  Kui kavatsed kasutada taustapildina mõnda pilti, võid selle osa rahuliku südamega vahele jätta.

  Kui aga valitud taustapilt ei kata tervet töölauda, on valitud värv siiski ülejäänud osal näha.

  Üks värv

- See võimaldab valida ühe värvi (kasutades esimest värviriba), mis annab taustale ühtlase ja ühesuguse värvi.

Horisontaalne gradient

- Selles režiimis saad valida kaks värvi (kasutada mõlemat värvinuppu). &kde; alustab siis esmase värviga, mille valisid vasaku nupuga, ekraani vasakust servast ning jõuab üleminekutega paremasse serva suundudes lõpuks värvini, mille valisid parempoolse nupuga.

Vertikaalne gradient

- Selles režiimis saad valida kaks värvi (kasutada mõlemat värvinuppu). &kde; alustab siis esmase värviga, mille valisid vasakapoolse nupuga, ekraani ülaservast ning jõuab üleminekutega alaserva suundudes lõpuks värvini, mille valisid parempoolse nupuga.

Püramiidikujuline gradient

- Selles režiimis saad valida kaks värvi (kasutada mõlemat värvinuppu). &kde; alustab siis esmase värviga, mille valisid vasakpoolse nupuga, igast ekraani nurgast ning jõuab üleminekutega ekraani keskpunkti suundudes lõpuks värvini, mille valisid parempoolse nupuga.

Risttorugradient

- Selles režiimis saad valida kaks värvi (kasutada mõlemat värvinuppu). &kde; alustab siis esmase värviga, mille valisid vasakpoolse nupuga, igast ekraani nurgast ning jõuab üleminekutega ekraani keskpunkti suundudes lõpuks värvini, mille valisid parempoolse nupuga. Selle gradiendi kuju on teistsugune kui püramiidikujulisel.

Elliptiline gradient

- Selles režiimis saad valida kaks värvi (kasutada mõlemat värvinuppu). &kde; alustab siis esmase värviga, mille valisid vasakpoolse nupuga, ekraani keskelt ning jõuab üleminekutega elliptiliselt servade poole suundudes lõpuks värvini, mille valisid parempoolse nupuga.

`Muster`

- Ülejäänud nimekiri koosneb erinevate mustrite või tekstuuride nimetustest, mida võid töölaua taustale valida.

  Kui soovid valida rohkemate mustrite seast, uuri lähemalt osa Mustrite lisamine, eemaldamine ja muutmine.

  Seejärel vali põhivärv esimese värviriba abil. Kui oled valinud mustri, mis nõuab kaht värvi, saab teise värvi valida vastavale nupule klõpsates.

Ühtesulamine:

- Rippmenüü Ühtesulamine: sisaldab võimalusi muuta üleminek taustapildilt taustavärvile sujuvamaks.

  1. Rippmenüü, mis võimaldab valida ühtesulamise režiimi. Enamik neist on sarnased taustavärvi režiimidega. Vali nimekirjast meelepärane režiim ning vaata eelvaateaknast, kuidas see välja paistab.

  2. Liugur Tasakaal täpsustab ühtesulamist. Tulemusi saab näha eelvaateaknas.

  3. Võimalus Reevers lubab teatud ühtesulamise tüüpide korral vahetada pildi ja tausta rolli.

##### Muud valikud

Eelvaatluse akna all on nupp nimetusega Muud valikud.

Välise programmi kasutamiseks &kde; tausta kindlaks määramiseks ja muutmiseks vali lihtsalt Tausta joonistamiseks kasutatav rakendus. Kirjas on saadaolevad &kde; rakendused, vali nende seast vajalik.

##### Taustapiltide ja mustrite lisamine, eemaldamine ja muutmine

Eelvaatluse all paikneb nupp Hangi uusi taustapilte, millele klõpsates saab tõmmata mõne populaarse taustapildi veebileheküljelt KDE-Look. Mõistagi võib taustapildina kasutada mis tahes pilti ka oma kõvakettalt. Kui soovid, et taustapilt oleks nimekirjas nähtav kõigile kasutajatele, tuleb see salvestada kataloogi `$`KDEDIR`/share/wallpapers`.

Muster on pildifail, mida &kde; kasutab mallina sinu tausta joonistamisel. Pildifail annab omalt poolt kujundid, &kde; aga värvid. &kde;-ga on kaasas mitmeid mustreid, kuid neid võib ka ise lisada.

Uue mustri lisamiseks, mis oleks kättesaadav arvuti kõigile kasutajatele, aseta see fail kataloogi `$`KDEDIR`/share/apps/kdm/patterns/`.

Kopeeri sellest kataloogist fail `.desktop` ning anna sellele sama nimi, mida kannab uus mustripildi fail. Muuda selle sisu, et see vastaks sinu arusaamale uue mustri kohta.

Uue mustri lisamiseks vaid ühe kasutaja tarbeks lisa failid kataloogi `$`KDEHOME`/share/apps/kdm/patterns/`.

Parimate tulemuste saavutamiseks peaks muster olema halltoonides PNG-fail.

#### Teema

See lehekülg koosneb kolmest osast:

Paigaldatud teemade loend, kust saab valida selle, mida soovid kasutada.

Pilt valitud teema eelvaatlusega ja lisateave, näiteks autoriõigus ja kirjeldus.

Kolm nuppu teema paigaldamiseks või eemaldamiseks ning nupp uue kuuma kraami hankimise dialoogi käivitamiseks, kust saab alla laadida uusi teemasid.

Selle lehekülje seadistusi saab muuta ainult teema kasutamisel.

#### Seiskamine

Seiskamise lubamine

Rippmenüüs saab määrata, kellel on lubatud arvuti seisata:

- Mitte keegi: keegi ei saa &kdm;-i kasutades arvutit seisata, selleks tuleb sisse logida ja anda vastav käsk.

- Kõik: kõik võivad arvuti &kdm;-i kasutades seisata.

- Ainult administraator: &kdm; nõuab enne arvuti seiskamist administraatori (`root`) parooli.

Eraldi saab määrata selle, kellel on õigus anda seiskamiskäsk kohapealtilt ja eemalt.

Käsud

Neil väljadel saab määrata selle, kuidas täpselt näeb välja seiskamiskäsk.

Käsk Seiskamine: on vaikimisi `/sbin/halt`. Käsk Taaskäivitamine: on vaikimisi `/sbin/reboot`.

Kui alglaaduriks on Grub või LiLo, pakub &kdm; taaskäivitusel vastava alglaaduri võimalusi. See võimalus ei ole kasutatav sugugi mitte kõigis operatsioonisüsteemides.

#### Kasutajad

Siin saab muuta seda, kuidas näidatakse sisselogimisaknas kasutajaid.

Sõltumatult nime järgi määratud kasutajatest saab kasutada ka süsteemi UID-d, mis lubab määrata kehtivate UID-de vahemiku, keda nimekirjas näidatakse. Vaikimisi ei näidata kasutajaid ID-ga alla 1000, mis enamasti kuuluvad süsteemsetele või deemonite kasutajatele, samuti kasutajaid ID-ga üle 30 000.

Kasutajate nimekirja näitamise &kdm;-is saab ka täielikult välja lülitada sektsioonis Kasutajad. Valikuvõimalused on järgmised:

Kasutajate näitamine

- Näidatakse ainult kõrvalasuvas nimekirjas spetsiaalselt määratud kasutajaid.

  Kui sa seda ei vali, ei näidata ühtegi kasutajat. See on kõige turvalisem, sest võimalik pahategija peab ära arvama nii kehtiva kasutajanime kui parooli. !See on mõistlik ka juhul, kui kasutajaid on palju, sest muidu võib nimekiri muutuda raskestikasutatavaks.

Automaatne lõpetamine

- Kui see on sisse lülitatud, lõpetab &kdm; automaatselt kasutajanime, kui hakkad seda vastavale reale kirjutama.

Valik tagurpidi

- Võimaldab valida kasutajate nimekirja, keda ei näidata, misjärel kõiki muid kasutajaid näidatakse.

Kui märkida ära kast Kasutajate sorteerimine, saab neid lasta nimekirjas näidata tähestiku alusel. Kui see ei ole sisse lülitatud, näidatakse kasutajaid järjekorras, milles nad esinevad paroolifailis. Kui ära märkida Automaatne lõpetamine, lõpetab &kdm; kasutajanimed sinu eest ise või pakub variante.

Kui langetad otsuse kasutajate näitab sisselogimisaken (valitud) kasutajate pilte. Kui keegi soovib end sisse logida, saab ta klõpsata oma nimele/pildile, anda parooli ja kui kõik sobib, ongi ta end sisse loginud.

Kui kasutaja pilt on lubatud, saab määrata ka nende allika:

Siin saab määrata, kust hangib &kdm; kasutajaid kujutavaid pilte. Süsteem tähendab globaalset kataloogi - need on pildid, mida saab määrata allpool. Kasutaja tähendab, et &kdm; peab pruukima kasutaja faili `$`HOME`/.face.icon`. Keskmised valikud määravad eelistatava järjekorra, kui mõlemad allikad on olemas.

Kui otsustad kasutajaid mitte näidata, on sisselogimisaken traditsioonilisema väljanägemisega: kasutajad peavad sisenemisel alati andma enda kasutajanime ja parooli. See on soovitatav, kui tegemist on terminaliga, mida kasutab palju inimesi.

#### Mugavused

Kaardil Mugavused saab seadistada mõningaid valikuid, mis muudavad elu lihtsamaks laiskadel inimestel - näiteks automaatne sisselogimine või paroolidest loobumine.

Palun mõtle vähemalt kaks korda, enne kui valid sellelt kaardilt mõne võimaluse. Kõik kaardi Mugavused valikud kujutavad endast suurepärast võimalust lüüa oma süsteemi turvalisusse korralik auk. Kõige õigem oleks neid üldse kasutada ainult olukorras, kus turvalisus ei ole kõige tähtsamal kohal, ⪚ koduses eraarvutis.

##### Automaatne sisselogimine

Automaatne sisselogimine annab kõigile ligipääsu süsteemile teatud konto kaudu, ilma et selleks kasutataks mis tahes autentimist. Selle saab sisse lülitada võimalusega Automaatse sisselogimise lubamine.

Nimekirjast Kasutaja saab valida konto, mille puhul automaatset sisselogimist lubada.

Valikuga Seansi lukustamine lukustatakse automaatselt käivitatud seanss otsekohe (kui see on muidugi &kde; seanss). See võimaldab ülikiiret sisselogimist ainult ühele kasutajale.

Automaatse sisselogimise saab välistada, kui vajutada klahvi &Shift; otsekohe pärast seda, kui &X-Server; lülitub graafilisse režiimi, ja vabastada see pärast seda, kui ilmub nähtavale &kdm;-i liivakellakujuline kursor.

##### Valmis valitud kasutaja

Samuti saab valida, milline kasutaja on valmis valitud, kui &kdm; käivitub. Vaikimisi on siin valikuks Puudub, kuid sa võid valida näiteks Eelmine, et &kdm; näitaks vaikimisi viimast edukalt sisse loginud kasutajat, või Määratud, mis võimaldab vajaliku kasutaja nimekirjast valida. Samuti võib lasta &kdm;-il seada käivitudes fookuse parooliväljale, nii et &kdm;-i akna ilmudes oleks võimalik otsekohe anda parool.

##### Paroolita sisselogimine

See võimalus lubab teatud kasutajatel sisse logida ilma parooli andmata. Selle saab sisse lülitada võimalusega Paroolita sisselogimise lubamine.

Selle all on süsteemi kasutajate nimekiri. Paroolita sisselogimise lubamiseks konkreetsele kasutajale märgi ära kastike tema nime ees. Vaikimisi ei ole see lubatud ühelegi kasutajale.

Ka seda võimalust on äärmiselt soovitatav kasutada ainult juba muudmoodi turvaliseks muudetud keskkonnas. Kui lülitad selle sisse avalikuma süsteemi korral, tuleks tagada, et paroolita sisselogimine on lubatud ainult karmide piirangutega kasutajatele (⪚ `guest`).

Võimalus Pärast X serveri ämbrisse astumist logitakse automaatselt uuesti sisse lubab jätta autentimise vahele, kui X'i server miskipärast oma ülesannetega toime ei tulnud ja krahhi üle elas.

&kdmrc-ref; &theme-ref;

## Süsteemi seadistamine &kdm;-i kasutamiseks

See peatükk eeldab, et süsteem on juba seadistatud nii, et &X-Window; töötab ja et seadistamise eesmärk on vaid graafilise sisselogimise võimaldamine.

### &kdm;-i häälestamine

Peamine määraja, kas arvuti kasutab alglaadimise järel terminali (konsoolirežiim) või graafilist sisselogimist, on vaiketöötase. Töötaseme määrab /sbin/init, mida kontrollib seadistustefail `/etc/inittab`. Vaiketöötase on erinevates &UNIX; süsteemides (ja erinevates &Linux; distributsioonides) erinev, kuid fail `/etc/inittab` peaks igatahes algama umbes nii:

    # Default runlevel. The runlevels used by RHS are: [Vaiketöötase. RHS töötasemed on:]
    # 0 - halt (Do NOT set initdefault to this) [seiskamine (ÄRA MÄÄRA seda vaikeväärtuseks)]
    # 1 - Single user mode [Üksikkasutajarežiim]
    # 2 - Multiuser, without NFS [Mitmekasutajarežiim ilma NFS-ita]
    # 3 - Full multiuser mode [Täielik mitmekasutajarežiim]
    # 4 - unused [pole kasutusel]
    # 5 - X11
    # 6 - reboot (Do NOT set initdefault to this) [taaskäivitus (ÄRA MÄÄRA seda vaikeväärtuseks)]

    id:3:initdefault:

Välja arvatud viimane rida, on kõik eeltoodu kommentaar. See selgitab, et töötase 5 on kasutusel X11 ning töötase 3 mitmekasutajarežiimi puhul ilma X11-ta (konsoolirežiim). Viimane rida määrab, et süsteemi vaiketöötase on 3 (konsoolirežiim). Kui sinu süsteem kasutab juba graafilist sisselogimist (näiteks rakendust &xdm;), peaks vaiketöötase sobima X11 tarbeks määratuga.

Mõnes levinumas &Linux; distributsioonis on graafilise sisselogimise (&xdm;) töötasemed järgmised:

- 5 &RedHat; 3.x ja uuema ning &Mandrake; jaoks

- 4 Slackware jaoks

- 3 &SuSE; 4.x ja 5.x jaoks

Esimene samm süsteemi seadistamisel on tagada, et &kdm; oleks võimalik käivitada käsurealt. Kui see on tehtud, saab muuta süsteemi seadistusi, et &kdm; käivituks automaatselt iga taaskäivituse puhul.

&kdm;-i testimiseks tuleb süsteem esmalt viia töötasemele, kus ei käivitata &xdm;-i. Selleks anna näiteks järgmine käsk:

    /sbin/init 3

Number `3` asemel võib seista ka mõni muu number vastavalt sellele, milline on antud süsteemi konsoolirežiimi töötase.

Kui süsteem kasutab ühendatavaid autentimismooduleid (PAM), mis on moodsates &Linux; ja &Solaris;e süsteemides täiesti tavaline, tuleks kontrollida, et PAM-i seadistus võimaldab sisselogimist teenusega `kde`. Kui varem on &xdm; edukalt toiminud, ei peaks PAM-i seadistusse &kdm;-i kasutamiseks mingeid muudatusi tegema. `/etc/pam.conf` või `/etc/pam.d/xdm`. PAM-i seadistamise tutvustus väljub käesoleva käsiraamatu raamest, kuid PAM on igal juhul väga hästi dokumenteeritud (vaata näiteks `/usr/share/doc/*pam*/html/`).

Nüüd on aeg testida &kdm;-i, andes käsu:

    kdm -nodaemon

Kui ilmub &kdm; sisselogimisaken ja sellega saabki sisse logida, on kõik korras. Peamine probleem võib siin olla see, et käituslinkur ei pruugi leida &Qt; või &kde; jagatud teeke. Kui kasutad &kde; teekide binaardistributsiooni, kontrolli, et &kdm; oleks paigaldatud sinna, kus teekide arvates peaks &kde; paigaldatud olema ning püüa määrata mõned keskkonnamuutujad osutama oma &kde; ja &Qt; teekidele.

Näiteks:

    export
    KDEDIR=/opt/kde
    export
    QTDIR=/usr/lib/qt4
    export
    PATH=$KDEDIR/bin:$QTDIR/bin:$PATH
    export
    LD_LIBRARY_PATH=$KDEDIR/lib:$QTDIR/lib

Kui see ikkagi probleemi ei lahenda, püüa käivitada hoopis &xdm;, et kontrollida, ega tegemist ei ole mingi tõsisema X'i seadistusprobleemiga.

Kui &kdm; õnnestub edukalt käivitada, võid asendada &xdm;-i &kdm;-iga. Seegi sõltub väga tugevasti distributsioonist.

- &RedHat; puhul redigeeri faili `/etc/inittab`, otsi sealt sellist rida:

      x:5:respawn:/usr/X11/bin/xdm -nodaemon

  ja asenda see järgmise reaga:

      x:5:respawn:/opt/kde/bin/kdm

  See annab käsule `init`(8) korralduse käivitada &kdm;, kui süsteem töötab töötasemel 5. Pane tähele, et &kdm; ei vaja võtit `-nodaemon`.

- &Mandrake; puhul kutsub X11 töötase failis `/etc/inittab` välja shelliskripti `/etc/X11/prefdm`, mille eesmärk on langetada valik mitme võimaliku kuvahalduri seas, nende hulka kuulub ka &kdm;. Kontrolli, et kõik otsinguteed oleksid korrektsed.

- &SuSE; puhul redigeeri faili `/sbin/init.d/xdm`, lisades esimese rea:

      . /etc/rc.config
      DISPLAYMANAGER=kdm
      export DISPLAYMANAGER

- FreeBSD puhul redigeeri faili `/etc/ttys`, otsi sealt sellist rida:

      ttyv8   "/usr/X11R6/bin/xdm -nodaemon"  xterm   off secure

  ja asenda see järgmisega:

      ttyv8   "/opt/kde/bin/kdm"  xterm   on secure

- Enamik muid distributsioone sarnaneb eeltoodutega.

Nüüd võiks &kdm;-i uuesti testida, käivitades süsteemi töötasemel, mis &kdm;-ile ongi ette nähtud. Seda saab teha näiteks sellise käsuga:

    /sbin/init 5

Number `5` asemel võib olla ka muu number vastavalt sellele, milline on süsteemis X11 töötase.

Viimane samm on redigeerida failis `/etc/inittab` kirjet `initdefault`, mis määrab X11 töötaseme.

Enne selle muudatuse tegemist kontrolli, et sul oleks võimalik süsteem taaskäivitada, kui peaks mingi probleem ilmnema. Selleks võib olla distributsiooniga kaasa tulnud päästeflopi (rescue), näiteks `tomsrtbt`. Selle nõuande eiramine jääb sinu enda südametunnistusele.

Tavaliselt tähendab see sellise rea muutmist:

    id:3:initdefault:

kujule

    id:5:initdefault:

Süsteemi taaskäivitades peaks lõpuks ilmuma &kdm; graafiline sisselogimise aken.

Kui see samm peaks ebaõnnestuma, on kõige usutavam põhjus selles, et käivitusaegne keskkond erineb keskkonnast, mida kasutati käsurealt testimise ajal. Kui proovid süsteemis kasutada korraga kaht &kde; versiooni, tasub olla eriti ettevaatlik ning üle kontrollida, et keskkonnamuutujad `PATH` ja `LD_LIBRARY_PATH` oleks korrektsed ja et käivitusskriptid neid kuidagi ei tühistaks.

## Paljude aknahaldurite tugi

&kdm; tuvastab usutavasti kõik aknahaldurid ja töökeskkonnad, mis on sinu süsteemi paigaldatud. Kui paigaldad mõne uue, peaks see muutuma automaatselt kättesaavaks &kdm;-i peadialoogi alammenüüs Seansi tüüp.

Kui sul on mõni verivärske aknahaldur või kui &kdm; sinu aknahaldurit mingil põhjusel ei toeta, tuleks kõigepealt kontrollida, et täitmisfail asub keskkonnamuutujaga `PATH` määratud asukohas ega ole paigaldatud mõnda ootamatusse kohta.

Kui seansi tüüp peaks olema päris uus, mida &kdm; veel ei toeta, on siiski väga hõlpsasti võimalik see lisada.

Seansi tüübi määravad kindlaks .desktop-failid, mis asuvad kataloogides, mida näeb võtmega `SessionsDirs`. Viimasena esitatud kataloog sisaldab süsteemi pakutavaid vaikimisi seansitüüpe ning lähtekoodist paigaldamise korral on see `$`KDEDIR`/share/apps/kdm/sessions`. Tarkvara uuendamisel kirjutatakse see tavaliselt üle, mistõttu ei ole mõistlik kasutada seda reaalsete seadistuste jaoks. Seepärast peaks esimesena olema nimekirjas eraldi seadistuskataloog. Lähtekoodist paigaldamise korral on selleks `$`KDEDIR`/share/config/kdm/sessions`, kuid distributsioonid muudavad seda sageli, nii et see võib olla näiteks `/etc/kde4/kdm/sessions`. Sinna tuleb lihtsalt lisada sobiva nimega `.desktop`-failid. Väljad on järgmised:

    [Desktop Entry]
    Encoding=UTF-8 See on fikseeritult UTF-8 ja
    võib ära jääda
    Type=XSession See on fikseeritult XSession ja
    võib ära jääda
    Exec=käivitatava faili nimi Edastatakse
    käsuna eval exec Bourne shellis
    TryExec=käivitatava faili nimi Toetatud, aga
    pole nõutav
    Name=nimi, mida näidatakse &kdm;i seansside nimekirjas

Seal on ka kolm maagilist tüüpi:

default

- &kdm;-i vaikeseanss on reeglina &kde;, aga seda saab süsteemiadministraator soovi korral muuta.

custom

- Kohandatud seanss käivitab kasutaja faili ~/.xsession, kui see on olemas, vastasel juhul võetakse kasutusele vaikimisi seanss.

failsafe

- Failsafe käivitab väga lihtsakoelise seansi, mis on mõttekas ainult silumise ja probleemide lahendamise huvides.

Seansitüübi tühistamiseks kopeeri .desktop-fail andmekataloogist konfiguratsioonikataloogi ja muuda seda oma vajaduste kohaselt. Olemasoleva seansitüübi eemaldamiseks võib need varjata .desktop-failides võtmega Hidden=true. Maagiliste seansside jaoks ei ole vaikimisi .desktop-faile olemas, kuid &kdm; teeb näo, nagu oleks need olemas, nii et ka neid saab tühistada.

## &kdm;-i kasutamine sisselogimiseks võrgust (&XDMCP;)

&XDMCP; on avatud standard, tähendades X'i kuvahalduri juhtimisprotokoll (inglise keeles X Display Manager Control Protocol). Seda pruugitakse ühenduse loomiseks kahe süsteemi vahel üle võrgu.

&XDMCP; on abiks mitmekasutajasüsteemides, kus kasutajad tarvitavad tööjaamu ning mõni või mõned võimsad serverid pakuvad neile ressursse X'i seansside käivitamiseks. Nii on &XDMCP; näiteks kasulik vanadele arvutitele nii-öelda uue elu andmiseks - Pentiumist või isegi 486-st kõigest 16 Mb RAM-iga jagub X'i enda käimapanekuks ning &XDMCP; abil võib selline arvuti töötada täiesti rahulikult kõigi kellade ja kulinatega &kde; seansis, mida pakub server. Serveri poolt vaadates on pärast seda, kui üks &kde; (või mõne muu keskkonna) protsess on juba tööle pandud, vaja üsna vähe ressursse järgmise, ülejärgmise ja nii edasi käivitamiseks.

Siiski võivad teise sisselogimismeetodi lubamisel olla omad tagajärjed turvalisusele. Seda teenust tasuks pruukida ainult siis, kui sul on vaja lubada mujal asuvatel X'i serveritel sisselogimisseansi käivitamist enda süsteemis. Ühtainsat &UNIX; arvutit tarvitavad kasutajad ei pruugiks sellele isegi mõelda.

## Kogenud kasutajatele

### Käsusoklid

See võimalus lubab &kdm;-i võrgust juhtida. Peamiselt on see mõeldud töötava seansi &ksmserver;'i ja &kdesktop;'i kasutamiseks, kuid seda saavad kasutada ka muud rakendused.

Soklid on &UNIX; domeeni soklid, mis paiknevad võtmega `FifoDir`= määratud kataloogi alamkataloogides. Adresseerimisel ja turvalisuse tagamisel kasutatakse just alamkatalooge; kõigi soklite failinimeks on `socket` ning õigusteks `rw-rw-rw-` (0666). Seda sellepärast, et mõned süsteemid ei tee välja soklifailide õigustest.

Sokleid on kaht tüüpi: globaalsed (dmctl) ja kuvapõhised (dmctl-<kuva>).

Globaalse sokli alamkataloogi omanikuks on administraator, kuvapõhiste soklite omanikuks antud seansi omanik (administraator või sisseloginud kasutaja). Alamkataloogide grupiõigusi saab määrata võtmega FifoGroup=, kui see on määramata, on grupiks root. Alamkataloogide õigusteks on rwxr-x--- (0750).

Käsu väljasid eraldatakse tabeldusmärkidega (\t), nimekirja väljasid tühikutega ning tühikute märkimiseks nimekirja väljade sees kasutatakse \s.

Käsu lõpetab reavahetus (\n).

Sama käib vastuste kohta. Edu korral on vastuseks ok, millele võib järgneda soovitud info. Vea korral on vastuseks errno-stiilis sõna (⪚ perm, noent, &etc;), millele järgneb pikem selgitus.

### Globaalsed käsud:

`login` `kuva` (`now` | `ajastus`) `kasutaja` `parool` [seansi_argumendid]

- Kasutaja sisselogimine määratud kuval. Parameetri `now` korral surmatakse töötav seanss, kui selline on olemas, vastasel juhul sooritatakse sisselogimine pärast seansi lõpetamist. Seansi argumendid on .dmrc printf-tüüpi varjestatud sisu. Määramata võtmete korral kasutatakse varasemaid salvestatud väärtusi.

`resume`

- Konsoolirežiimist naasmise pealesundumine, isegi kui TTY sisselogimine on veel aktiivne.

`manage` `kuva` [`kuva_klass` [`autentimise_nimi` `autentimise_andmed`]]

- Nimega väliskuva haldamise alustamine.

  `kuva_klass`, kui see on määratud ega ole tühi, kasutatakse seadistuse sobitamiseks, vt. kdm-files.

  `autentimise_nimi` ja `autentimise_andmed` tuleb anda, kui kuva nõuab X'i autentimist. Vorming on sama nagu `xauth list` väljundi teises ja kolmandas veerus.

`unmanage` `kuva`

- Nimega väliskuva haldamise lõpetamine.

### Kuvapõhised käsud:

`lock`

- Kuva märgitakse lukustatuks. Kui &X-Server; selles olekus krahhi üle elab, ei ole automaatne taassisselogimine võimalik isegi siis, kui vastav võti on sisse lülitatud.

`unlock`

- Käsu `lock` vastand, mis võimaldab automaatset taassisselogimist.

`suicide`

- Parajasti töötav seanss surmatakse iga hinna eest. Automaatset taassisselogimist ette ei võeta, küll käivitatakse ajastatud "login"-käsk.

### Kõigi soklite käsud

`caps`

- Tagastab antud sokli omaduste nimekirja:

  kdm

- Määratleb &kdm;-i või kui sama protokolli toetab veel mõni kuvahaldur, siis ka need

list, lock, suicide, login, resume, manage

- Vastav käsk on toetatud

bootoptions

- Käsk `listbootoptions` ja `=` `shutdown` on toetatud

shutdown <nimekiri>

- `shutdown` on toetatud ja lubatud nimekirjas olevatele kasutajatele (komadega eraldatud nimekiri). * tähendab kõiki autenditud kasutajaid.

nuke <nimekiri>

- Nimekirjas olevad kasutajad võivad seiskamise peale sundida.

nuke

- Kõik võivad seiskamise peale sundida.

reserve <arv>

- Kuvad on reserveeritud ja parajasti on neid saada tagastatud arv.

`list` [`all` | `alllocal`]

- Tagastab töötavate seansside nimekirja. Vaikimisi näidatakse kõiki aktiivseid seansse (kasulik seiskamishoiatuseks). Parameetri `all` korral näidatakse ka passiivseid seansse. Parameetri `alllocal` korral näidatakse küll ka passiivseid seansse, kuid jäetakse välja kõik sisenevad võrguseansid (kasulik kiire kasutaja vahetamise tööriistale).

  Igas seansikirjes on komadega eraldatult järgmised andmed:

  - Kuva või TTY nimi

  - VT nimi kohalike seansside korral, võrgumasina nimi, mille ees seisab `@`, võrgu-TTY-seansside korral, muul juhul tühi.

  - Sisseloginud kasutaja nimi (tühi passiivsete ja väljuvate võrguühenduste korral)

  - Seansi tüüp aktiivsete kohalike seansside korral, võrgumasina nimi väljuvate võrguseansside korral, tühi passiivsete seansside korral

  - Lipu väli:

    - `*` päritavale soklile kuuluva kuva korral

    - `!` seansi korral, mida päritav sokkel ei saa surmata

    - `t` TTY seansside korral.

  Tulevikus võib välju lisanduda.

`reserve`

- Reserveeritud sisselogimisakna käivitamine. Kui keegi ei logi teatava aja jooksul sisse, eemaldatakse kuva. Kui kuval töötav seanss lõpetab, eemaldatakse kuva samuti.

  Lubatud ainult kohalike kuvade soklitele ja globaalsele soklile.

`activate` (`vt`|`kuva`)

- Lülitumine konkreetsele virtuaalsele terminalile (VT). VT võib määrata otse (⪚ `vt3`) või seda kasutava kuva järgi (eg; `:2`).

  Lubatud ainult kohalike kuvade soklitele ja globaalsele soklile.

`listbootoptions`

- Saadaolevate alglaadimisvalikute loend.

  Tagastatav väärtus sisaldab järgmisi elemente:

  - Alglaadimisvalikute loend (nagu neid näitab &kdm;).

  - Vaikimisi alglaadimisvalik.

  - Aktiivne alglaadimisvalik.

  Vaikimisi ja aktiivne valik on alglaadimisvalikute loendi nullipõhised indeksid. Kui üks neist on määramata või määramatu, on see -1.

`shutdown` (`reboot` | `halt`) [`=`alglaadimisvalik``] (`ask`|`trynow`|`forcenow`|`schedule`|`start (`-1`|`end (`force`|`forcemy`|`cancel)`)`)`)

- Süsteemi seiskamine kas taaskäivitamiseks või täielikuks väljalülitamiseks.

  OS-i valiku järgmiseks algkäivituseks saab valida nimekirjast, mille tagastab `listbootoptions`.

  Kuvapõhiste soklite soovitud seiskamine võetakse ette siis, kui antud kuval töötav seanss lõpetab, Sellise soovi peale võidakse avada dialoog, mis pärib kinnitust ja/või õigusi soovi elluviimiseks.

  `start` on aeg, millele seiskamine ajastatakse. Kui see algab plussmärgiga, liidetakse see praegusele ajale. Null tähendab otsekohe.

  `end` on viimane aeg, millal seiskamine tuleb ette võtta, kui töötab veel aktiivseid seansse. Kui alguses seisab plussmärk, liidetakse see praegusele ajale. -1 tähendab lõputut ootamist. Kui aeg on läbi ja ikka veel töötab mõni aktiivne seanss, võtab &kdm; ette midagi järgnevat:

  - `cancel` - seiskamisest loobumine

  - `force` - seiskamine iga hinna eest

  - `forcemy` - seiskamine sellele vaatamata, kas kõik aktiivsed seansid kuuluvad soovi esitanud kasutajale või mitte. Ainult kuvapõhiste soklite puhul.

  `start` ja `end` on määratud sekunditest alates &UNIX; epohhist.

  `trynow` on sama, mis `0 0 cancel`, `forcenow` sama, mis `0 0 force` ja `schedule` sama, mis `0 -1`.

  `ask` üritab seiskamise kohe ette võtta ja suhtleb kasutajaga, kui veel mõni aktiivse seanss peaks töötama. Ainult kuvapõhistele soklitele.

`shutdown cancel` [`local`|`global`}

- Ajastatud seiskamise tühistamine. Globaalne sokkel tühistab alati parajasti ootel seiskamise, kuvapõhised soklid vaikimisi ainult enda soovitud seiskamise.

`shutdown status`

- Tagastab seiskamiste kohta käiva info.

  Kirjetes esinevad komaga eraldatult järgmised andmed:

  - (global|local) - ootel seiskamine. Kohalik kirje tagastatakse ainult kuvapõhise sokli korral.

  - (halt|reboot)

  - start

  - end

  - ("ask"|"force"|"forcemy"|"cancel")

  - Soovi avaldanud kasutaja ID arvuna (-1 globaalse sokli korral)

  - Järgmisel alglaadimisel käivitatav OS või "-", kui see puudub

  Tulevikus võib välju lisanduda.

Sokleid saab kasutada kahel moel:

- Luues nende otsese ühenduse. FifiDir eksporditakse kui $`DM_CONTROL`; kuvapõhise sokli nime saab tuletada muutujast $`DISPLAY`.

- Kasutades käsku `kdmctl` (⪚ shelliskriptiga). Täpsemat infot annab käsk `kdmctl` `-h`.

Toome näite bash'i skriptist taaskäivitus FreeBSD-sse:

    if kdmctl | grep -q shutdown; then
      IFS=$'\t'
      set -- `kdmctl listbootoptions`
      if [ "$1" = ok ]; then
        fbsd=$(echo "$2" | tr ' ' '\n' | sed -ne 's,\\s, ,g;/freebsd/I{p;q}')
        if [ -n "$fbsd" ]; then
          kdmctl shutdown reboot "=$fbsd" ask > /dev/null
        else
          echo "FreeBSD boot unavailable."
        fi
      else
        echo "Boot options unavailable."
      fi
    else
      echo "Cannot reboot system."
    fi

## Muud infoallikad

Kuna &kdm; on &xdm;-i järeltulija, võib kasulikku tausta leida &xdm;-i man-lehekülgedelt. X'iga seotud probleemide korral uuri X'i ja startx'i man-lehekülgi. Kui sul tekib &kdm;-i suhtes küsimusi, mis ei ole käesolevas käsiraamatus kajastamist leidnud, kasuta ära tõika, et &kdm;-i levitatakse vastavalt &GNU; Üldisele Avalikule Litsentsile ning uuri lähtekoodi.

## Autorid ja litsents

&kdm; on arendatud rakendusest &xdm;, mille koodi ta osaliselt kasutab. &xdm;i ©: Keith Packard.

&kdm; 0.1 kirjutas &Matthias.Ettrich;. Järgmised versioonid kuni &kde; 2.0.x-ni kirjutas &Steffen.Hansen;. Osa uusi võimalusi &kde; 2.1.x juures ning põhjalik ümberkirjutamine &kde; 2.2.x tarbeks on pärit &Oswald.Buddenhagen;ilt.

&kdm; koodi muude osade autoriõigus kuulub nende autoritele ning on litsenseeritud vastavalt &GNU; Üldisele Avalikule Litsentsile. Kõigil on lubatud &kdm;-i muuta ja muudetud varianti levitada tingimusel, et autorite nimed on ära mainitud.

&kdm; nõuab &Qt; teeki, mille autoriõigus kuulub Troll Tech AS-ile.

Dokumentatsiooni autorid:

- Dokumentatsiooni kirjutas &Steffen.Hansen; &Steffen.Hansen.mail;

- Dokumentatsiooni laiendas Gregor Zumstein zumstein@ssd.ethz.ch. Viimane uuendus 09.08.1998

- Dokumentatsiooni vaatas &kde; 2 tarbeks üle &Neal.Crook; &Neal.Crook.mail;. Viimane uuendus 06.08.2000

- Dokumentatsiooni vaatas &kde; 2.2 ja 4.0 tarbeks üle ja laiendas &Oswald.Buddenhagen; &Oswald.Buddenhagen.mail;. Viimane uuendus 07.12.2007.

Dokumentatsiooni autoriõigus: &Steffen.Hansen;, Gregor Zumstein, &Neal.Crook; ja &Oswald.Buddenhagen;. Käsiraamatusse on kaasatud ka märkimisväärseid osi &xdm;-i manuaalilehekülgedelt, mille autoriõigus ©: Keith Packard. Teemavormingu dokumentatsiooni aluseks on suurel määral GDM-i käsiraamat, mille autoriõigus ©: Martin K. Petersen, George Lebl, &RedHat;, Inc. ja Sun Microsystems, Inc.

Tõlge eesti keelde: Marek Laane bald@smail.ee

&underFDL;

## Sõnastik

tervitus (greeter)

Tervitus on sisselogimisdialoog, &ie; see &kdm;-i osa, mida kasutaja näeb.

entroopia

Süsteemi entroopia mõõdab selle ennustamatust. Seda kasutatakse juhuarvude genereerimisel.