# Juhtpult

## Juhtkangi seadistamise moodul

See moodul võimaldab kalibreerida juhtkangiseadet ning näha, millised juhtkangi funktsioonid on seotud milliste loogiliste nuppude või telgedega.

Juhtlangi mooduli pilt Juhtkangi moodul

Seade

- Siin näeb seadme loogilist asukohta. Kui sul on mitu juhtkangiseadet, saad valida, millist seadistada.

Positsioon

- Juhtkangi X- ja Y-telje asukoht. Kui lülitada sisse Jälje näitamine, joonistatakse juhtkangi teekond ühest punktist teise.

  Kui juhtkang ei ulatu joonise igasse punkti või ei tsentreeri korrektselt, tuleb seadet kalibreerida.

Nupud

- Siin näeb juhtkangi nuppude vajutatud olekut ning seda, kas nad on korrektselt vastendatud. Juhtkangi nupu vajutamisel ilmub vajutatud nuüu loogilise arvu (nagu seda näeb arvuti) kõrvale teade VAJUTATI.

Teljed

- See näitab teljepositsioonide arvväärtust. 0 on tsentreeritud, maksimum- ja miinimumväärtused sõltuvad juhtkangist ja konkreetsest teljest.

Kalibreeri

- Klõps nupule Kalibreeri avab dialoogi, kus saab kalibreerida juhtkangi kõiki telgi.

  Juhtkangi kalibreerimine Juhtkangi kalibreerimine

  Iga telg liigutatakse miinimumpositsioon, siis tsentrisse ja lõpuks maksimumpositsiooni. Dialoogis all vasakul asuv mõõdik aitab määrata, millal väärtused suurenevad ja millal vähenevad.